Persoonan osat

aa

## Yleistä

* Tämän maailman hahmoista käytetään joko sanoja 'persoonan osa' tai 'persoona'.
* Vaikka persoonan osat edustavat eri asioita minussa eivät he ole yksi yhteen todellisen minun piirteiden kanssa. He ovat vain näistä inspiroituneita hahmoja. Esimerkiksi Remetalla on täydellinen muisti toisin kuin minulla. Eli hahmo ensin, todellisuus toisena.
* Kaikista persoonista on eri versioita eri AU:ihin ja tarinasta riippuen he saattavat muuttaa ulkonäköään jopa tarinan sisällä.

## Tarina

Persoonan osilla ei ole varsinaisesti yhtenäistä tarinaa. He ovat ennemminkin olentoja, joista on lukuisia AU:ita.

"Pääversio" persoonan osista on päiväkirjassani nähdyt versiot, jossa persoonan osat ovat joitakin luonteeni osien personifikoituja palasia. Sarjakuvaa on nimittäin hauskempi lukea kun monologin sijasta on dialogia ja hahmoja, joilla on eriäviä mielipiteitä. Nämä persoonat myöskin tiedostavat olevansa fiktiivisiä hahmoja ja repivät kaiken ilon irti siitä.

Yksi esimerkki persoonien monista maailmoista on 1920-luvulle sijoittuva Etsivä AU, jossa kaikki ovat ihmisiä. Red on etsivä, Dreame on muotisuunnittelija ja femme fatale, Remeta on mafialle velkaa uhkapelattuaan vaimonsa perinnön, Ingenting on Remetan katkeroitunut vaimo, Id kuuluu mafiaan ja on valmis hakkaamaan kenet tahansa, Katla on mafiapomo, Unhoi on Katlan tytär.

## Hahmot

### J

"Minä". Kyllä, minä. Oma self-insert hahmoni. Eroaa oikeasta minusta siinä että komedian takia luonteenpiirteitä ja reaktioita on liioiteltu.

### Dreame/Unelma

"Täydellinen minä". Toisinsanoen Dreame on täysin tahallinen Mary Sue, joka on yksinkertaisesti täydellinen henkilö. Kaikki rakastavat Dreamea. Lisäksi Dreame todella on kaikkea mitä haluaisin olla, jopa silloin kun nämä asiat ovat keskenään ristiriitaisia. Persoonan osista Dreame muuttaa muotoaan eniten.

### Id

"Impulsiivisuus". Id on aina menossa ja touhuamassa. Hän ei harkitse asioita ennen kuin tekee ja sanoo, jopa silloin kun hetken miettiminen olisi ollut hyvä juttu. Jos Id haluaa jotain hän haluaa sen *heti*. Luulisi että Id ja Katla olisivat toistensa arkkivihollisia, mutta he oikeastaan tulevat hyvin toimeen keskenään. Se ehkä liittyy siihen ettei Id ole valmis näkemään vaivaa tavoitteidensa eteen.

### Ingenting

"Negatiiviset ajatukset." Ingentingin elämän tarkoitus on saada kaikki hänen ympärillään tuntemaan olonsa mahdollisimman kurjaksi. Vaikka kaikki tietävät Ingentingin olevan tällainen niin kukaan ei voi olla kuuntelematta tämän sanoja. Ingenting on siis itseinhon, masennuksen ja rikkinäisyyden tunteiden ruumiillistuma.

### Katla

"Laiskuus." Viivyttelyn ruumiillistuma. Katla tekee asioiden aloittamisen mahdollisimman vaikeaksi ja selittelee että myöhemminkin on aikaa tehdä. Tietyssä mielessä Katlalla on törkeästi itseluottamusta, sillä hän ei epäile hetkeäkään etteikö aloitettuaan saisi tehtyä oli aikaa sitten kuinka vähän tahansa.

### Red

"Omatunto". Red soimaa toisia näiden tekemistä virheistä, hän on ikäänkuin moraalinen vartija. Hän auttaa myöskin itsetutkiskelussa. Red uskoo olevansa erehtymätön, toisin kuin hänen ympärillään olevat henkilöt.

### Remeta

"Logiikka". Remeta on muisti ja logiikka. Toimii parhaiten kun hänelle kertoo tismalleen mitä kuuluisi tehdä.

### Unhoi

Unohtelu, satunnaiset assosiaatiot, epäloogiset ajatukset ja lapsuuden viattomuus(?). Unhoi on kuin pikkulapsi, joka ei jaksa olla kiinnostunut samasta asiasta pitkään. Unhoi lähellä olevat tuppaavat ("yllättäen") unohtelemaan asioita, mahdollisesti Unhoin luoman distractionin takia. Unhoi ei ole paha, pelkästään yksinkertainen, eikä ymmärrä tekojensa seuraamuksia.